**Αθήνα**: 12.11.2018

**Αρ. Πρωτ.**: 1332

**ΔΕΛΤΙΟ ΤΥΠΟΥ**

**Ε.Σ.Α.μεΑ.:** Σύσκεψη αναπηρικών φορέων στα Ιωάννινα για την 3η Δεκέμβρη Εθνική Ημέρα Ατόμων με Αναπηρία

Παν - Αναπηρικό Συλλαλητήριο Βορείου Ελλάδας 2 Δεκεμβρίου στην Θεσσαλονίκη

Στα Γιάννενα θα βρίσκεται την Πέμπτη 15 Νοεμβρίου και ώρα 5 το απόγευμα ο Γενικός Γραμματέας της ΕΣΑμεΑ Γιάννης Λυμβαίος, όπου θα προεδρεύσει σε σύσκεψη της ΕΣΑμεΑ στα γραφεία του Συλλόγου Γονέων και Κηδεμόνων ΑμεΑ "Η Κυψέλη" (Γ. Παπανδρέου 1, πρώην ΓΝ Χατζηκώστα) για τη **διοργάνωση Παν-αναπηρικού Συλλαλητηρίου, την Κυριακή 2 Δεκεμβρίου 2018, Άγαλμα Βενιζέλου (Πλατεία Αριστοτέλους), στη Θεσσαλονίκη**, ενόψει της 3ης Δεκέμβρη, Εθνικής Ημέρας Ατόμων με Αναπηρία.

Θα πραγματοποιηθεί επίσης ενημέρωση από τον κ. Λυμβαίο για τα καίρια ζητήματα που απασχολούν τα άτομα με αναπηρία, με χρόνιες παθήσεις και τις οικογένειές τους.

Στην εποχή των μεγάλων αλλαγών, τα άτομα με αναπηρία, χρόνιες παθήσεις και οι οικογένειές τους πρέπει να είναι στο προσκήνιο, διεκδικώντας το δικαίωμα στη ζωή με αξιοπρέπεια. Τίποτα για Εμάς χωρίς Εμάς!

Παράλληλα την Παρασκευή 16 Νοεμβρίου και ώρα 5 το απόγευμα ο κ. Λυμβαίος θα μιλήσει στην ημερίδα που διοργανώνει το Κέντρο Κοινωνικής Πρόνοιας Περιφέρειας Ηπείρου για την Αναδοχή - Υιοθεσία στο Πνευματικό Κέντρο Δήμου Ιωαννιτών: "Η Συμβολή του νέου πλαισίου της αναδοχής στην αποιδρυματοποίηση όλων των παιδιών".

Παρακαλούμε για την κάλυψη.

**Επισυνάπτεται η αφίσα του Συλλαλητηρίου.**

[Για την άμεση και πληρέστερη ενημέρωσή σας, ακολουθήστε το event της ΕΣΑμεΑ στο facebook](https://www.facebook.com/events/2183386231901605/).

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).